“Navoiyuran” DK Komplayens xizmati tomonidan 2026-yil 1-yarim yil davomida amalga oshirilgan ishlar to‘g‘risida

HISOBOT

“Navoiyuran” DKda 2026-yil I-yarim yil davomida korrupsiyaga qarshi kurashish sohasida amalga oshiriladigan chora-tadbirlar dasturida belgilangan vazifalar doirasida tegishli tadbirlar amalga oshirildi.

“Komplayens menejment siyosati” yangi tahrirda qayta ishlab chiqilib, Kuzatuv kengashi tomonidan tasdiqlandi.

Korxonaning 2026-yil 8 yanvardagi 9-sonli buyrug‘iga asosan korxona va uning tarkibiy bo‘linmalarida korruptsiyaviy xavf-xatarlarni aniqlash va baholash o‘tkazildi.

Tadbir doirasida korxonaning 240 ta funksiyasi baholanib korrupsiyaviy xavf-xatarlarni baholash natijalarini hamda korrupsiyaviy xavf-xatarlarning umumlashtirilgan xaritasini “E-anticor.uz” elektron platformasiga joylashtirildi.

2026-yil I-yarim yil davomida 1902 ta yangi ishga qabul qilingan, boshqaruv va boshqa ishga o‘tkazilgan xodimlar tomonidan taqdim etilgan ehtimoliy manfaatlar to‘qnashuvi to‘g‘risidagi deklaratsiyalar komplayens xizmati tomonidan tahlil etilib, aniqlangan 3 ta ehtimoliy manfaatlar to‘qnashuvi holatlari yuzasidan korxonaning odob-ahloq komissiyasiga taklif kiritilib, 2 ta holatdagi ehtimoliy manfaatlar to‘qnashuvini bartaraf etildi. 

Davlat xaridlari sohasida o‘tkaziladigan tender (tanlov) xaridlari elektron davlat xaridlari platformalarida o‘tkazilib, tender (tanlov) natijalari mazkur platformalarda ochiq eʼlon qilinmoqda.

Kontragentlarni tekshirish haqidagi hisobotlar tuzish, kontragentlarni tekshirish natijalari bo‘yicha xulosa (cheklist) berish orqali davlat xaridlarida afillanganlik shu jumladan, xaridlar ishtirokchilarining oxirgi benefitsiar egalariga taalluqli manfaatlar to‘qnashuvini aniqlash va oldini olish choralari ko‘rilmoqda.

Kontragentlarni tekshirishga oid yo‘riqnomaga asosan I-yarim yil davomida tuzilgan tanlov, tender va to‘g‘ridan-to‘g‘ri shartnomalar bo‘yicha 57 ta kontragentlarni tekshirish haqidagi hisobotlar tuzilgan. Bundan tashqari, Komplayens xizmati tomonidan shartnomalarni rasmiylashtirish va moliyalashtirish uchun kontragentlarning xavf darajasi tekshirilgan hamda uning natijalari boʼyicha 1823 ta xulosa (cheklist) berilgan

Yangi ishga qabul qilingan 741 ta xodimlarga nisbatan nomzodlarni tekshirish amalga oshirildi.

Komplayens xizmati korxonada 2025-yil davomida korrupsiyaga qarshi kurashish sohasida amalga oshirilgan ishlar yuzasidan brifing o‘tkazilib, maʼlumot berildi.

2025-yil davomida korrupsiyaga qarshi kurashish sohasida amalga oshirilgan ishlar to‘g‘risida infografika tayyorlanib, rasmiy sahifalarga joylashtirildi.

Korrupsiyaviy holatlarni oldini olish, korxona xodimlarining huquqiy ongi va huquqiy madaniyatini yuksaltirish maqsadida I-yarim yil davomida korrupsiyaga qarshi kurashish yo‘nalishida 10 ta o‘quv seminar tadbiri o‘tkazilib, Komplayens xizmati xodimlari tarkibiy bo‘linmalarga chiqqan holda ishchi-xodimlarni ishlab chiqarish jarayonidan o‘zmasdan ish joylariga borilgan holda targ‘ibot ishlari amalga oshirildi. 

Hisobot davrida 42 marta ommaviy axborot vositalari orqali 4 ta televideniya, 3 ta radio, 4 ta gazeta, 31 marta veb-sayt va boshqa elektron axborot vositalari orqali targ‘ibotlar amalga oshirildi.

Hisobot davrida 3 ta videoroliklar, 2 ta infografika, 1 tadan buklet va metodik qo‘llanma kabi ko‘rgazmali axborot materiallari tayyorlandi.

Komplayens xizmatining 6 nafar xodimlari “Korrupsiyaga qarshi kurashish virtual akademiyasi” elektron platformasida ichki nazorat xodimlari uchun mo‘ljallangan maxsus chuqurlashtirilgan o‘quv kursida, korrupsiyaviy xavfi yuqori baholangan lavozimlarda faoliyat ko‘rsatuvchi 18 nafar xodimlar korrupsiyaviy xavf-xatarlar yuqori bo‘lgan lavozimlarda faoliyat ko‘rsatuvchi xodimlar uchun mo‘ljallangan masofaviy maxsus chuqurlashtirilgan o‘quv kursida o‘qitildi.

I-yarim yil davomida Korxonaga korruptsiyaga oid harakatlar haqida 5 ta xabar kelib tushgan bo‘lib, murojaat belgilangan tartibda ko‘rib chiqildi.

I-yarim yil davomida 10 ta xizmat tekshiruvi va 16 ta monitoring va nazorat tadbirlari o‘tkazildi.

